text: Telefònica connecta amb fibra òptica Pedret i Marzà, Pau i Vilamaniscle - Diari de Girona
  Telefònica connecta amb fibra òptica Pedret i Marzà, Pau i Vilamaniscle
  El servei beneficiarà 700 habitatges i comerços de les tres poblacions
  redacció | pau 04.05.2021 | 11:13
  Telefònica ha posat en marxa la fibra òptica a Pedret i Marzà, Pau i Vilamaniscle. El servei beneficiarà a 700 habitatges i als comerços i empreses de les tres poblacions.
  Els treballs asseguren una xarxa que suporta augments de la velocitat de transmissió tan de pujada com de baixada a mesura que els serveis i aplicacions ho requereixen i sense haver de realitzar nous treballs.
  A més, l'accés a la fibra òptica assegura, informa Telefònica, que en un futur pròxim la xarxa mòbil 5G pugui posar-se en marxa amb plena garantia de qualitat.
  El director de Grans Comptes i Administracions Públiques de Telefònica a Catalunya, Jordi Giné, ha explicat que "la fibra òptica és una tecnologia que exigeix una important inversió" però des de la companyia consideren que "la digitalització cada vegada és més essencial".